November | 2007 | Die Pienk Zuit
Posted by Pienk Zuit under Uncategorized  Comments Om te bedank is nogal baie soos om met iemand op te breek na ‘n verhouding (en ek het gedink ek is klaar met daardie emosies toe ek getrou het).
Teen die tyd wat jy die ander party inlig van jou besluit, het jy eintlik al jou besluit geneem. Na jy hulle inlig probeer hulle egter baie hard om jou van besluit te laat verander. Hulle speel op jou emosies van hoe erg dit gaan wees om jou te verloor. Hulle belowe om te verander, jy moet net sê wat hulle kan verander om jou te hou. Dit werk nogal amper. Jy begin vergeet van die redes hoekom jy nou weer die besluit geneem het. Jy begin dink dat dinge miskien beter kan wees as ‘n paar klein goedjies verander. Jy begin twyfel, wonder of jy nie dalk oorreageer nie. Jy begin wonder of jy beter af sal wees by iemand anders.
Maar dan dink jy aan die kere wat jy onsuksesvol dinge probeer verander het terwyl julle nog saam was. Die frustrasie wat jou gedeeltelik tot jou besluit laat kom het. Jy wonder hoekom hulle nie vroeër vir jou gewys het hoe baie hul jou waardeer nie, hoekom nou eers, na jy jou besluit geneem het. Jy besef dat jy nie kwaad is nie, maar dat dit tog beter is vir jou om aan te beweeg. Jy besef dat dinge nie regtig net vir jou gaan verander nie, mense verander nie sommer net so vinnig nie.
Miskien kruis julle paaie weer in die toekoms, en wie weet, dalk het beide dan genoeg verander om dan ‘n sukses daarvan te maak.
Die feit dat ek reeds ‘n nuwe aanbod aanvaar het maak dit makliker, ek het reeds my woord gegee.
Dis nie vuurpylwetenskap nie
Posted by Pienk Zuit under Uncategorized  Comments Dis nie maklik om ‘n bedankingsbrief te skryf nie, maar ook nie so moeilik nie. Dis moeilik om die comfort zone van ‘n huidige werk te verlaat vir die uitdagings en verantwoordelikhede van ‘n nuwe een. Dis moeilik om bekende kollegas, sommige selfs vriende, agter te laat om saam met nuwe, vreemde mense te werk. Dis moeilik om ‘n projek agter te laat waarin jy baie ure en moeilike tye gestort het, sonder om deel te wees van die euforie van die (hopelik eendag se) lansering. Dis moeilik om nie politici te haat omdat hulle durf om so te dobbel met ‘n klomp goeie mense se toekoms nie, in so ‘n mate dat mens amper nie ‘n ander keuse het as om groener weivelde te soek nie. Dis moeilik om te verstaan dat ‘n regeringsamptenaar so magsbehep is dat sy nie ‘n groep hardwerkende, innoverende mense wil toelaat om suksesvol te wees nie, maar eerder wil laat misluk sodat sy beheer kan neem oor hulle industrie.
Posted by Pienk Zuit under Uncategorized  Comments Soos kinders, kan honde ook cute lyk met Crocs.
Posted by Pienk Zuit under Uncategorized  Comments Johan ken die ou wat gisteraand op die Black Bull se verhoog geklink het of hy ‘n kat probeer slag met sy kitaar.
Bertus! se eksterne eksaminator vir sy magistergraad het ‘n tikmasjien gebruik om sy evaluasie verslag te tik, en was vol lof vir Bertus! se werk.
Matthys was al in Hawaii.
Hugo hou van Hawaiian pizzas.
Carien, Carien se liefde, Pienk Zuit en Minelli gaan hulself toevallig terselfdertyd op dieselfde eiland in Thailand bevind gedurende ‘n tydperk in Januarie 2008. Cocktails sal genuttig word.
Minelli se gunsteling cocktail is ‘n Piña Colada.
Nadat Carien die halfnaak foto van Bertus! hier onder gesien het, het sy gewens die ander mans-bloggers gaan ook nou halfnaak foto’s plaas.
Strafbare Manslag was nou wel nie die suksesvolste span in die vasvra nie, maar belangriker feite soos hier bo is uitgeruil, wat die aand ‘n dawerende sukses gemaak het. Almal het iets nuuts geleer.
Posted by Pienk Zuit under Uncategorized 1 Kommentaar Vanaand (Donderdag 15 Nov), Black Bull pub, Tegnopark. Ons sal van 20:00 af daar wees, vasvra begin gewoonlik so 20:30 (tot so 22:30). Enige iemand wat in die Stellenbosch area is (of hierheen wil ry of vlieg), en hou van wen is welkom om by ons span aan te sluit.
Posted by Pienk Zuit under Uncategorized  Comments Eksperimentele data:
1. Crocs lyk cute op kinders. So cute dat dit kan werk as kinderskoene, maar nog steeds nie as grootmensskoene nie.
2. Bertus se kamera lyk vreeslik gemaklik, en laat nie sy voete stink nie, wanneer hy homself half-naak in ‘n badkamer se spieël afneem.
Eerste bewyse van hotness
Posted by Pienk Zuit under Uncategorized  Comments Die eerste bewyse dat Crocs tog wel sexy kan wees het in my inboks beland (dankie Dellie).
Uit hierdie foto’s is die enigste afleiding wat ek egter kan maak, dat mens baie sexier is met die Crocs nie aan jou voete nie. Dus is ek nog nie oortuig nie, stuur maar nog.
Hugo se poging bewys ook net dat Crocs effe cute kan lyk saam met ‘n mak eekhoring.
Volgende Blad » Onlangse Opmerkings
unblocked games At s… on Niemansland (my gunsteling ple…รองเท้าผ้าใบ on Kampvegter, help my!รองเท้าผ้าใบ on Kampvegter, help my!รองเท้าผ้าใบผู้ชาย on Kampvegter, help my!ulthera on Kampvegter, help my!	Onlangse Posts
WordPress.com	Gewildste Posts
Wentelbane	Twee Oseane	Wat is jou "Love Language"?	Beheer jou drome	Kampvegter, help my!	Antjie Somers en ander paaiboelies	Niemansland (my gunsteling plek op aarde)	Gewildste Skakels
Die Pienk Zuit	Create a free website or blog at WordPress.com. Post to